**FAU ved Meland ungdomsskule**

**møte 9. desember 2015**

Til stades: Are Folkestad, Kristine Haugland, Siv Ingunn Veland, Hilde Brendehaug Hugaas og Arve Kjell Uthaug.

**Sak 1 – Julegrauten**

21. desember er det julegrauten er for alle klassesteg. Skulen har kjøpt inn gaut mm. Det som trengst, er hjelp frå foreldre til å varma opp grauten, servera og rydda opp etterpå. Tre vaksne må møta 8.30 til 11.00 for å laga til. Tre vaksne må vera me 10.15-12 for å servera og rydda opp. Dei som kjem 8.30, må ta med seg store panner (til saman 5 panner; skulen har 2 panner). Kristine Haugland skaffar folk og panner.

**Sak 2 – Evaluering av aktivitetskvelden hausten 2015**

Tiltaket er positivt og kvelden fungerte bra. Vi bør i framtida satsa på å spissa tiltaket inn mot berre 8. klassesteget. Foreldra bør vera med. Arrangementet bør leggjast tidlegare i haustsemesteret sidan det skal ha ein bli-kjent-funksjon for dei nye ungdomsskuleelevane og foreldra deira.

Vi må gjera noko for å få foreldra til å koma til å koma saman med 8.-klassingane. Ein idé her kan vera ta opp eit tema, og koma med informasjon som vi forventar at foreldra ønskjer å få med seg.

Rektor foreslo at aktivitetskvelden blir gjort obligatorisk for alle 8.-klassingar med foreldre.

**Sak 3 – Ymse (inkl. bruken av TL-midlar)**

1. Aktivitetar på kveldstid

FAU-leiar lanserte ideen om at FAU kan setja i gang ein ungdomsklubb, ikkje minst med tanke på dei elevane som ikkje er med på så mange andre aktivitetar. Dette kan koplast opp mot bruk av TL-midlane. Slike arrangement bør gjerne ha eit klassesteg, eller ein klasse som målgruppe. Større enn dette blir for stort. Rektor ønskte seg nokre sosiale møtepunkt for foreldre og elevar på kveldstid. Ho foreslo å kalla inn klassekontaktane til eit møte like etter semesterstart hausten 2016 (t.d. det første FAU-møtet) og drøfta kva aktivitetar ein skal leggja opp til framover. FAU-leiar kontaktar også klassekontaktane no til våren og får til minimum eitt arrangement for 8.-klassen våren 2016.

1. Skuleballet våren 2016

Skuleballet er 13. februar 2016. Rektor kontaktar Meland aktiv om lokale.

1. Elevskåp og digitale tavler

Elevskåp og digitale tavler er kjøpt inn.

1. Neste FAU-møte

Neste møte i FAU blir i slutten av januar, og leiar kallar inn. Hovudsak: planlegging av skuleballet i februar.

referent:

Arve Kjell Uthaug